Mollie O'Callaghan
Mollie OʻCallaghan (2004-yil 2-aprelda tugʻilgan) – avstraliyalik suzuvchi va 200 metrga erkin usulda suzish boʻyicha amaldagi Olimpiya chempioni. U ayollar oʻrtasida 100 m va 200 m masofalarga erkin usulda suzish boʻyicha 2023-yilgi jahon chempioni. Ayollar oʻrtasida 4 × 100 m va 4 × 200 m, hamda 4 × 100 m aralash estafeta bahslarida jamoasi bilan birgalikda jahon chempioni boʻlgan. U avvalroq ayollar oʻrtasida 200 metrga erkin suzish boʻyicha jahon rekordini oʻrnatgan. Shuningdek, Mollie OʻCallaghan 2020-yilgi Yozgi Olimpiada oʻyinlarida estafeta bahslarida ikkita oltin va bitta bronza medalini va 2024-yilgi Yozgi Olimpiada oʻyinlarida 200 metrga erkin usulda va 4 × 100 metrga erkin usulda suzish bahslarida oltin medalni qoʻlga kiritgan.